M e s t s k á    č a s ť   B r a t i s l a v a  -  N o v é   M e s t o

Materiál na rokovanie							
Miestneho zastupiteľstva
dňa 11.12.2012

Návrh 
dodatku č. 11 zriaďovacej listiny organizácie EKO - podnik VPS

Prekladá :							Materiál obsahuje :
Ing. Robert Molnár						1.Návrh uznesenia
riaditeľ EKO - podniku VPS					2.Dôvodová správa
								3.Návrh dodatku

Spracovateľ :							Stanovisko právnej skupiny:
Ing. Robert Molnár						- pripojené
riaditeľ EKO - podniku VPS			  

December  2012

NÁVRH UZNESENIA

Miestne zastupiteľstvo

s c h v a ľ u j e

Dodatok č. 11
k zriaďovacej listine EKO – podniku verejnoprospešných služieb schválenej Miestnym zastupiteľstvom mestskej časti Bratislava – Nové Mesto dňa 20.12.1990 uznesením č. 2/1990 s účinnosťou od 01.01.1991 v znení Dodatku č. 1 schváleného uznesením č. 31/13/B2 zo dňa 24.12.1993; Dodatku č. 2 schváleného uznesením č. 38/07 zo dňa 14.07.1994; Dodatku č. 3 schváleného uznesením č. II/7/11 zo dňa 05.09.1995; Dodatku č. 4 schváleného uznesením č. II/22/14 zo dňa 16.12.1997; Dodatku č. 5 schváleného uznesením č. M5/03A zo dňa 30.07.2002; Dodatku č. 6 schváleného uznesením č. 24/34 zo dňa 15.10.2002; Dodatku č. 7 schváleného uznesením č. 16/18 zo dňa 21.06.2005; Dodatku č. 8 schváleného uznesením č. 18/11 zo dňa 18.10.2005; Dodatku č. 9 schváleného uznesením č. 17/08.3 zo dňa 16.06.2009 a Dodatku č. 10 schváleného uznesením č. 11/20 zo dňa 26.06.2012

I.	s pripomienkami

II.	bez pripomienok

Dôvodová správa
	Uznesením Miestneho zastupiteľstva mestskej časti Bratislava – Nové Mesto č. 11/20 z 11. zasadnutia miestneho zastupiteľstva zo dňa 26.06.2012 bol schválený bez pripomienok  Dodatok č. 10 k zriaďovacej listine EKO-podniku verejnoprospešných služieb s účinnosťou od 01.01.2012.

1. 	Na základe zapracovanej požiadavky zriaďovateľa organizácie predkladáme v priloženom návrhu Dodatku č.11 k zriaďovacej listine zmenu v doplnení nového predmetu činnosti nasledovne:

Čl. II., Predmet činnosti 1. Zabezpečovanie verejnoprospešných služieb pri výkone samosprávnych funkcií mestskej časti Bratislava – Nové Mesto, bod 1.4.: 
„zabezpečuje a vykonáva údržbu škôl a školských zariadení“.

2.	V zmysle platného Zoznamu živností, vydaného Odborom živnostenského podnikania Ministerstva vnútra SR a v súlade so Živnostenským zákonom predkladáme zosúladenie znenia predmetov podnikania   v Čl. II., 2. Podnikateľská činnosť v predmetoch podnikania tak, ako je uvedené v návrhu Dodatku č. 11 k zriaďovacej listine EKO-podniku verejnoprospešných služieb.

Stanovisko právnej skupiny
Predmetom dodatku je bližšie upresnenie a špecifikácia predmetu činnosti EKO – podniku verejnoprospešných služieb pri zmene spôsobu hospodárenia z rozpočtovej organizácie na príspevkovú. Predmetom návrhu je aj zosúladenie navrhovaných názvov predmetov podnikateľskej činností vyžadovaných platnými právnymi predpismi ako predpoklad získania živnostenského oprávnenia v zmysle zákona č. 455/1991 Zb. o živnostenskom podnikaní. Vzhľadom na rozsah požadovaných zmien navrhujeme upraviť zriaďovaciu listinu nižšie navrhovaným spôsobom.

Návrh:
Mestská časť
BRATISLAVA - NOVÉ MESTO
---------------------------------------------------------------
Miestne zastupiteľstvo mestskej časti Bratislava - Nové Mesto v zmysle § 15 ods. 2 písmeno ch) zákona SNR č. 377/1990 zb. o hlavnom meste SR Bratislave v znení neskorších predpisov svojim uznesením č. 17/08.3 zo dňa 16. 6. 200
s c h v a ľ u j e

DODATOK č. 11

k Zriaďovacej listine EKO - podniku verejnoprospešných služieb schválenej Miestnym zastupiteľstvom mestskej časti Bratislava-Nové Mesto dňa 20.12.1990 uznesením č. 2/1990 s účinnosťou od 1.1.1991 v znení Dodatku č. 1 schváleného uznesením Miestneho zastupiteľstva mestskej časti Bratislava - Nové Mesto č. 31/13/B2 zo dňa 24.12.1993, Dodatku č. 2 schváleného uznesením Miestneho zastupiteľstva mestskej časti Bratislava - Nové Mesto č. 38/07 zo dňa 14.7.1994, zmeny schválenej uznesením Miestneho zastupiteľstva mestskej časti Bratislava-Nové Mesto č. II/4/19 zo dňa 11.4.1995, Dodatku č. 3 schváleného uznesením Miestneho zastupiteľstva mestskej časti Bratislava - Nové Mesto č.II/7/11 zo dňa 5.9.1995, Dodatku č. 4 schváleného uznesením Miestneho zastupiteľstva mestskej časti Bratislava - Nové Mesto č. II/22/14 zo dňa 16.12.1997, Dodatku č. 5 schváleného uznesením Miestneho zastupiteľstva mestskej časti Bratislava - Nové Mesto č. M5/03A zo dňa 30.7.2002, Dodatku č. 6 schváleného uznesením Miestneho zastupiteľstva mestskej časti Bratislava - Nové Mesto č. 24/34 zo dňa 15.10.2002, Dodatku č. 7 schváleného uznesením Miestneho zastupiteľstva mestskej časti Bratislava - Nové Mesto č. 16/18 zo dňa 21.6.2005, Dodatku č. 8 schváleného uznesením Miestneho zastupiteľstva mestskej časti Bratislava - Nové Mesto č. 18/11 zo dňa 18.10.2005, Dodatku č. 9 schváleného uznesením Miestneho zastupiteľstva mestskej časti Bratislava - Nové Mesto č. 17/08 zo dňa 16.6.2009 a Dodatku č. 10 schváleného uznesením Miestneho zastupiteľstva mestskej časti Bratislava - Nové Mesto č. 11/20 zo dňa 26.6.2012, ktorým sa mení a dopĺňa takto :

Čl. II.
Predmet činnosti sa ruší a nahrádza sa novým v znení:

Predmet činnosti:
1. 	Zabezpečovanie verejnoprospešných služieb pri výkone samosprávnych funkcií mestskej časti Bratislava – Nové Mesto:
1.1.	vykonáva letnú údržbu miestnych komunikácií III. a IV. triedy, verejných priestranstiev, parkovísk, chodníkov a lávok pre chodcov vo vlastníctve a správe mestskej časti Bratislava – Nové Mesto:
1.1.1.	strojné zametanie vytypovaných komunikácií, verejných priestranstiev a parkovísk;
1.1.2.	ručné zametanie ostatných komunikácií, verejných priestranstiev, parkovísk, chodníkov a lávok pre chodcov;
1.1.3.	polievanie a kropenie všetkých miestnych komunikácií, parkovísk a vytypovaných verejných priestranstiev proti víreniu prachu, popolčeka a iných pevných exhalátov;
1.1.4.	čistenie a splachovanie vytypovaných miestnych komunikácií v zmysle platnej všeobecne záväznej vyhlášky Krajského úradu životného prostredia v Bratislave, ktorou sa vydáva akčný plán na zabezpečenie kvality ovzdušia;
1.1.5.	odstraňovanie nánosov po záplavách a mimoriadnych poveternostných situáciách na miestnych komunikáciách, verejných priestranstvách, chodníkoch a lávkach pre chodcov;
1.1.6.	čistenie kanalizačných vpustí;
1.1.7.	oprava a údržba komunikácií.
1.2.	vykonáva zimnú údržbu miestnych komunikácií  III. a IV. triedy, verejných priestranstiev, parkovísk, chodníkov a lávok pre chodcov vo vlastníctve a správe mestskej časti Bratislava – Nové Mesto:
1.2.1.	strojné odhŕňanie snehu a likvidácia poľadovice na vytypovaných komunikáciách;
1.2.2.	zimný posyp pre zabezpečenie a udržiavanie zjazdnosti miestnych komunikácií;
1.2.3.odpratávanie a likvidácia snehu na vytypovaných parkoviskách a verejných priestranstvách, kde sneh tvorí prekážku;
1.2.4.ručné odhŕňanie snehu a posyp na chodníkoch a lávkach pre chodcov.
1.3. 	zabezpečuje a vykonáva správu a údržbu zverených obecných zariadení:
1.3.1.detských ihrísk a pieskovísk;
1.3.2.	verejných hygienických zariadení;
1.3.3.	budov a plotov;
1.3.4.	trhovísk;
1.3.5.	ostatných zverených obecných zariadení;
1.3.6.	parkovísk;
1.3.7.	verejných priestranstiev.
1.4. 	zabezpečuje a vykonáva údržbu škôl a školských zariadení;
1.5.	zabezpečuje výstavbu, údržbu a správu kultúrno – rekreačno – športového areálu Kuchajda.
1.6.	vykonáva správu a údržbu Tržnice.
1.7.	prevádzkuje lanovú dráhu a dopravu lanovej dráhy Bratislava Železná studnička – Kamzík.
1.8.	vykonáva výstavbu, správu a údržbu verejnej zelene vo vlastníctve a správe mestskej časti:
1.8.1.	celoročnú údržbu verejnej zelene;
1.8.2.	tvorbu a revitalizáciu verejnej zelene;
1.8.3.	náhradnú výsadbu a starostlivosť o ňu;
1.8.4.	udržiava čistotu verejnej zelene;
1.8.5.	pasportizáciu prvkov verejnej zelene.
1.9.	vykonáva systém zberu komunálnych odpadov prostredníctvom malých nádob na odpad:
1.9.1.obstarávanie a umiestňovanie nádob;
1.9.2	údržbu a opravu nádob.
1.9.3.nakladanie s odpadom z týchto nádob.
1.10.	vykonáva systém zberu psích exkrementov na území mestskej časti:
1.10.1.	umiestňovanie a údržbu nádob na psie exkrementy a špeciálnych stojanov so zásobníkom na vrecká pre psie exkrementy;
1.10.2.	obsluhu nádob na psie exkrementy a špeciálnych stojanov vrátane dopĺňania vreciek na zber psích exkrementov;
1.10.3.	nakladanie s odpadom z nádob na psie exkrementy.
1.11.	zabezpečuje a vykonáva nakladanie s komunálnym odpadom a drobným stavebným odpadom na území mestskej časti a to nasledovne:
1.11.1. zber a prepravu oddelene vytriedených zložiek odpadov z domácností bez obsahu škodlivín s vylúčením zmesového komunálneho odpadu za účelom ich zhodnotenia alebo zneškodnenia v zmysle platných predpisov v odpadovom hospodárstve pre nasledovné druhy odpadov:
1.11.1.1.	objemný odpad (katalógové č. 200307) minimálne počas jarného a jesenného upratovania v rámci harmonogramu pristavovania veľkokapacitných kontajnerov minimálne dva krát do roka;
1.11.1.2.	biologicky rozložiteľný odpad zo zelene (katalógové č. 200201) v rámci celoročného zberu;
1.11.1.3.	drobný stavebný odpad (katalógové č. 200399) v rámci celoročného zberu;
1.11.1.4.	uličný odpad z čistenia miestnych komunikácií, verejných priestranstiev a parkovísk, chodníkov, detských ihrísk, pieskovísk a areálu Kuchajda.
1.11.2. 	zber a prepravu oddelene vytriedených odpadov z domácností s obsahom škodlivín za účelom ich zhodnotenia alebo zneškodnenia v zmysle platných predpisov v odpadovom hospodárstve minimálne dva krát do roka.
1.11.3. 	zber, prepravu, zhodnocovanie a zneškodňovanie komunálnych odpadov s vylúčením zmesového komunálneho odpadu, ktoré vznikajú  pri zabezpečovaní verejnoprospešných činností uvedených v bodoch 1.1., 1.3., 1.5., 1.6., 1.7., 1.9., 1.12., 1.15.
1.12.	zabezpečuje zhodnotenie alebo zneškodnenie odpadu umiestneného na území mestskej časti v rozpore so zákonom odpadoch  na nehnuteľnostiach vo vlastníctve resp. správe mestskej časti a na nehnuteľnostiach iných právnických a fyzických osôb, pokiaľ sa nezistí zodpovedná osoba za umiestňovanie odpadu na nich.
1.13.	vykonáva vnútropodnikové služby  v odboroch zámočníctvo, maliarstvo, vodoinštalatérstvo, elektroinštalatérstvo, stolárstvo, záhradníctvo, autoopravárenstvo.
1.14.	vykonáva zásobovanie obyvateľstva  pitnou vodou:
1.14.1. 	do domácností bez zdroja pitnej vody;
1.14.2. 	do domácností s dlhodobou poruchou alebo znečistením zdroja pitnej vody.
1.15.	zabezpečuje vyberanie žúmp, septikov a prečisťovanie kanalizačných rozvodov, ktoré tvoria súčasť vlastných prevádzok, alebo s prevádzkou súvisia.

2. Podnikateľská činnosť v predmetoch podnikania:
2.1.	administratívne služby;
2.2.	vedenie účtovníctva;
2.3.	informačná činnosť - mestské, turistické informačné centrá;
2.4.	organizovanie kultúrnych a iných spoločenských podujatí;
2.5.	činnosť podnikateľských, organizačných a ekonomických poradcov;
2.6.	reklamné a marketingové služby;
2.7.	prevádzkovanie zariadení slúžiacich na regeneráciu a rekondíciu;
2.8.	prevádzkovanie športových zariadení;
2.9.	prevádzkovanie verejných WC;
2.10.	údržba bytového a nebytového fondu v rozsahu voľných živností;
2.11.	čistiace a upratovacie služby;
2.12.	prenájom nehnuteľností spojený s poskytovaním iných než základných služieb spojených s prenájmom;
2.13.	prenájom garáží a odstavných plôch pre motorové vozidlá;
2.14.	prenájom hnuteľných vecí;
2.15.	poskytovanie služieb v poľnohospodárstve a záhradníctve;
2.16.	poskytovanie služieb súvisiacich so starostlivosťou o zvieratá;
2.17.	hubenie škodlivých živočíchov, rastlín, mikroorganizmov a potláčanie ďalších škodlivých činiteľov jedmi vrátane ochrannej dezinfekcie, dezinsekcie, deratizácie;
2.18.	podnikanie v oblasti nakladania s iným ako nebezpečným odpadom;
2.19.	podnikanie v oblasti nakladania s nebezpečným odpadom;
2.20.	čistenie kanalizačných a dažďových vpustí;
2.21.	sťahovacie služby;
2.22.	vykonávanie odťahovej služby;
2.23.	nepravidelná osobná cestná doprava;
2.24.	nákladná cestná doprava vykonávaná vozidlami s celkovou hmotnosťou do 3,5 t vrátane prípojného vozidla;
2.25.	uskutočňovanie stavieb a ich zmien;
2.26.	prípravné práce k realizácii stavby;
2.27.	dokončovanie stavebné práce pri realizácii exteriérov a interiérov;
2.28.	nákup, predaj, dodávka a distribúcia energií.

Čl. III.	

a)	Dodatok č. 11 bol schválený Miestnym zastupiteľstvom mestskej časti Bratislava – Nové Mesto dňa ......................................... uznesením č. ........................
b)	Dodatok  č.  11  nadobúda účinnosť dňom 01.01.2013.

Bratislava: 									Mgr. Rudolf Kusý
										        starosta